open-index/open-wikipedia-markdown huggingface dataset:
Kapo – keskitysleirin vartija

**Kapo – keskitysleirin vartija** on Gillo Pontecorvon ohjaama elokuva vuodelta 1960.

## Juoni
Hiukan yksinkertainen nelitoistavuotias Edith (Susan Strasberg) ja hänen juutalaiset vanhempansa joutuvat keskitysleirille, jolla vanhemmat kuolevat. Edithiä vanhempi poliittinen vanki Sofia (Didi Perego) ja ystävällinen leirilääkäri pelastavat hänet samalta kohtalolta antamalla hänelle uuden ei-juutalaisen henkilöllisyyden, jonka tiedot ovat vasta kuolleen Nichole Niepasin. 

Ajan myötä hän kovettuu ankaralle elämälle. Hän myy ruoasta itseään saksalaiselle vartijalle, hän kiintyy toiseen vartijaan Karliin (Gianni Garko). Tuttavuus auttaa häntä nousemaan ''kapoksi'', vangiksi, joka valvoo muita vankeja. Hän pärjää, kun taas ihanteellinen Sofia menee yhä heikompaan kuntoon. 

Rakastuessaan venäläiseen sotavankiin Saschaan (Laurent Terzieff) Edith joutuu keskeiseen osaan joukkopaossa, ja valta menettää mielenkiintonsa. Useimmat pakolaiset kuolevat, muutamat kuitenkin onnistuvat pakenemaan, mutta Edith ei ole heidän joukossaan. Tehdessään kuolemaa hän sanoo Karlille: ”Meitä huijattiin, Karl, meitä kumpaakin huijattiin.”

## Näyttelijät

## Palkinnot ja tunnustukset
*Hopeinen nauha, paras sivuosanäyttelijä, Didi Perego, Italian elokuvatoimittajien liiton palkinto 1961
*Paras naisnäyttelijä, Susan Strasberg, Mar del Plata -elokuvajuhlat 1961

## Kritiikkiä
Ranskalainen ohjaaja Jacques Rivette arvosteli *Kapon* kohtausta, jossa Emmanuelle Rivan näyttelemä Terese kuolee kädet koholla sähköistettyyn piikkilanka-aitaan. Bernard-Henri Lévy toteaa, että kritiikki leimasi Pontecorvon koko loppuiäksi. Lévy vertaa kohtausta tuoreeseen natsihistorian hyväksikäyttöön Hollywoodin pahojen poikien leikkikenttänä ja kysyy, pitääkö nykyinen historian banalisointi vain sivuuttaa olankohauksella.

## Lähteet

## Aiheesta muualla
*
Kapo (täsmennyssivu)

**Kapo** tarkoittaa seuraavia:

* Kapo, keskitysleirin luottovanki
* *[[Kapo – keskitysleirin vartija]]*, Gillo Pontecorvon ohjaama elokuva
* capo tai kapo, kitaransoitossa käytettävä apuväline 
* KaPo – Karhun Pojat, helsinkiläinen koripallojoukkue
* KaPo – Kaitsepolitseiamet, Viron suojelupoliisi
* Kapo, sukunimenä:
** Olivier Kapo (s. 1980), ranskalainen jalkapalloilija
Nicolás Bertolo

**Nicolás Santiago Bertolo** (s. 2. tammikuuta 1986 Córdoba, Argentiina) on argentiinalainen jalkapalloilija. Hän edustaa Italian Serie A:ssa pelaavaa Palermoa ja on pelipaikaltaan keskikenttäpelaaja.

## Seurajoukkueura
Bertolo on Boca Juniorsin kasvatti. Ensiesiintymisensä edustusjoukkueessa hän teki 10. tammikuuta 2006 ottelussa Vélez Sarsfieldia vastaan. Vuonna 2007 joukkue voitti Copa Libertadoresin.

Tammikuussa 2008 Bertolo siirtyi Nacionaliin, jossa hän pelasi yhteensä 15 ottelua ja teki niissä neljä maalia. Puolen vuoden jälkeen heinäkuussa 2008 hän teki sopimuksen Banfieldin kanssa.

20. syyskuuta 2009 hän siirtyi italialaisseura Palermoon. Hän sai ensimmäisellä kaudellaan kohtalaisesti peliaikaa. Seuraavaksi kaudeksi 2010–2011 Bertolo siirtyi lainasopimuksella Zaragozaan.

## Aiheesta muualla
* Tilastot FútbolXXI -sivustolla
Sydäntuli

** Sydäntuli** eli ***moppa*** on höyryvetureissa käytetty tulen ylläpitotapa.

Kun kivihiili yleistyi höyryveturien polttoaineena, osoittautui pian tarpeelliseksi kehittää kevyempiä keinoja kuin jatkuva polttoaineen lisäys pitää veturin tulta yllä sen seisoessa kuumana esimerkiksi öisin.

Ratkaisuksi kehitettiin sydäntuli eli puhekielessä *moppa*. Hehkuvista hiilistä koottiin sopivaan kohtaan arinaa eräänlainen miilu, joka paineltiin tulipesätyökaluilla hyvin tiiviiksi ja peitettiin sopivanvahvuisella kuonalla. Oikein tehty sydäntuli hehkui koko yön ajan. Aamulla pari tuntia ennen ajoon lähtöä tallipäivystäjä tai lämmittäjä hajotti miilukasan ja levitti hehkuvat hiilet sopivasti ennakkoon levittämiensä varsinaisten hiilten päälle.  

Työ vaati ammattitaitoa mutta oikein hoidettuna sydäntuli piti peruspaineet yllä seisonnan ajan ja liikkeelle lähtö oli helppoa.

## Lähteet
* Mikko Ivalo: Höyryveturit ja niiden hoito
Marouan Kechrid

**Marouan Kechrid** (, s. 2. kesäkuuta 1981 Dreux, Ranska) on ranskalais-tunisialainen koripalloilija. Pelintekijänä pelaava Kechrid edustaa Marokon pääsarjassa pelaavaa Maghreb Fèsia.

Kechrid oli voittamassa kaksi peräkkäistä Tunisian mestaruutta vuosina 2002 ja 2003. Sittemmin hän siirtyi pelaamaan Marokkoon, jossa Kechrid oli voittamassa IRT Tangertin joukkueessa kaksi Marokon mestaruutta vuosina 2008 ja 2009. Maajoukkuetasolla Kechrid oli voittamassa Tunisialle Afrikan mestaruus pronssia vuoden 2009 Afrikan kisoissa ja hänet valittiin myös seuraavana vuonna pidettyihin MM-kisoihin, Tunisian maajoukkueeseen.

## Lähteet
Rosalyn Sussman Yalow

**Rosalyn Sussman Yalow** (19. heinäkuuta 1921 New York – 30. toukokuuta 2011 New York) oli yhdysvaltalainen lääketieteellinen fyysikko, joka palkittiin radioimmunomenetelmän kehittämisestä Nobelin lääketieteen palkinnolla vuonna 1977. Hän oli järjestyksessä toinen nainen, jolle on myönnetty Nobelin lääketieteen palkinto. Ensimmäinen oli Gerty Cori.

Rosalyn Sussman syntyi New Yorkissa 1921 juutalaissiirtolaisten perheeseen. Hän valmistui New Yorkin yliopiston Hunter Collegesta 1941 ja väitteli tohtoriksi fysiikasta Illinois’n yliopistosta 1945. Opiskellessaan hän tapasi Aaron Yalow ja meni naimisiin 1943. Valmistumisen jälkeen hän opetti muutamia vuosia fysiikkaa Hunter Collegessa. Vuonna 1947 Yalow ryhtyi konsultoimaan Bronxin veteraanisairaalaa ydinfysiikasta ja vuodesta 1950 alkaen hän työskenteli siellä fyysikkona ja radioisotooppilaboratorion apulaisjohtajana. Työskennellessään sairaalassa Yalow ja hänen työtoverinsa Solomon Berson ryhtyivät käyttämään radioaktiivisia isotooppeja tutkiessaan sairauksia. Työ johti lopulta radioimmunomenetelmän kehittämiseen, mistä Yalow sai Nobelin 1977 Bersonin ehdittyä jo kuolla aiemmin. Menetelmä mullisti biologista ja lääketieteellistä tutkimusta ja sitä on hyödynnetty lukuisilla tavoilla. Yalow palkittiin työstään myös Albert Lasker -palkinnolla 1976 ja National Medal of Sciencella 1988.

## Lähteet

## Aiheesta muualla
*Omaelämäkerta 
*Rosalyn Yalow: Assaying the unknown
Sinfonia nro 9 (Schubert)

Franz Schubertin **yhdeksättä [[sinfonia]]a** (C-duuri, D. 944) kutsutaan lisänimellä *Suuri*. Teos sävellettiin vuosina 1825–1826 eikä vuonna 1828, kuten ennen oletettiin. Monet tutkijat ovat tulkinneet yhdeksännen sinfonian myös seitsemänneksi, kahdeksanneksi tai jopa kymmenenneksi. Teos esitettiin kokonaisuudessaan vasta 21. maaliskuuta 1839 Leipzigissa Mendelssohnin johdolla.

”Suureksi” sinfonian nimitti 1800-luvun kustantaja erottaakseen sen ”Pienestä” sinfoniasta (VI) samassa sävellajissa.

Robert Schumann ylisti sinfoniaa kuuluisissa sanoissaan *[[Neue Zeitschrift]]in* artikkelissa sen *taivaallisesta pituudesta*. Schumannin kerrotaan myös sanoneen pitävänsä sitä suurimpana soitinmusiikkiteoksena sitten Ludwig van Beethovenin kuoleman. Teoksen temaattinen kehitys muistuttaa Beethovenista, mutta Schubert, satojen liedien säveltäjä, kiinnitti erityistä huomiota melodioihin. Teoksen uusi tyyli innoitti Schumannia itse ryhtymään sinfonikon uralle.  

Muun muassa Nicolaus Harnoncourt ja Anton Dvorak ovat pitäneet teosta yhtenä kaikkien aikojen merkittävimmistä sinfonioista. 

## Osat
# Andante – Allegro ma non troppo
# Andante con moto
# Scherzo. Allegro vivace – Trio
# Finale. Allegro vivace

## Kokoonpano
* 2 huilua
* 2 oboea
* 2 klarinettia (A, C)
* 2 fagottia
* 2 käyrätorvea (C)
* 2 trumpettia (A, C)
* 3 pasuunaa
* patarummut
* jouset

## Lähteet

## Aiheesta muualla
* IMSLP: Symphony No.9, D.944 (Schubert, Franz) (nuotteja)
Sinfonia nro 6 (Schubert)

Franz Schubert sävelsi **kuudennen [[sinfonia]]nsa** ("Pienen C-duurisinfonian", D. 589) lokakuun 1817 ja helmikuun 1818 välillä. Teoksen esitti ensimmäistä kertaa Otto Hatwigin johtama pieni orkesteri kapellimestarin Schottenhofin-asunnolla vuonna 1818. Julkinen kantaesitys pidettiin 14. joulukuuta 1828 Gesellschaft der Musikfreunden konsertissa Wienissä.

Kuudennen sinfonian Schubert sävelsi omillaan; hän oli säveltänyt viisi aiempaa vuosina 1813–1816 opiskellessaan Salierin johdolla. Beethovenin vaikutus kuuluu teoksessa muun muassa siinä, että menuetin tilalle Schubert on säveltänyt scherzon. Sinfonian alku muistuttaa Beethovenin 7. sinfonian alusta.

## Osat
# Adagio – Allegro
# Andante
# Scherzo. Presto – Più lento (trio)
# Allegro moderato

## Kokoonpano
* 2 huilua
* 2 oboea
* 2 klarinettia
* 2 fagottia
* 2 käyrätorvea
* 2 trumpettia
* patarummut
* jouset

## Katso myös
* Sinfonia nro 9 (Suuri C-duurisinfonia)

## Lähteet

## Aiheesta muualla
* IMSLP: Symphony No.6, D.589 (Schubert, Franz) (nuotteja)
Tabrizin basaari

**Tabrizin basaari** () on basaari Tabrizin kaupungissa luoteisessa Iranissa. Se on yksi Lähi-idän vanhimpia basaareita ja maailman suurin katettu basaari. Se listattiin Unescon maailmanperintöluetteloon vuonna 2010.

Tabrizin basaarin rakennusvuotta ei tarkalleen tiedetä, mutta sen nykyinen ulkoasu on kuitenkin Zandin dynastian loppuvuosilta 1700-luvun jälkimmäiseltä puoliskolta. Se oli jo kuitenkin merkittävä silkkitien keskus, ja Tabriz ja sen basaari olivat kuuluisia jo 1200-luvulla. Tabriz menetti asemansa 1500-luvulla safavidien pääkaupunkina, mutta säilytti silti merkityksensä taloudellisena keskuksena Ottomaanien valtakunnan nousukauteen asti 1700-luvun lopulle.

Tabrizin basaari on muodostunut useista toisiinsa yhdistetyistä ja katetuista tiilirakennelmista ja suljetuista aukioista, joilla on monia eri käyttötarkoituksia. Basaari on jaettu moniin osioihin, kuten Amirin basaari (kulta ja korut), kenkäbasaari ja Mozzafarieh (matot). Kaupat ja työpajat reunustavat basaarin käytäviä. Kaupat ovat usein kaksikerroksisia, ja niiden ensimmäisessä kerroksessa on yleensä työ- ja kauppatila ja toisessa kerroksessa on varasto tai toimisto. Kauppojen pinta-ala on 10–25 neliömetriä. Kaupat on erotettu käytävistä pienellä rappusella.

## Lähteet
*

### Viitteet

## Aiheesta muualla

*Tabrizin basaari Unescon sivuilla
Kansainvälinen geodeettis-geofysikaalinen unioni

**Kansainvälinen geodeettis-geofysikaalinen unioni** (lyh. *IUGG*, ) on kansainvälinen geofysiikan ja geodesian alojen yhteistyöjärjestö. Sen tavoite on edistää Maan ja lähiavaruuden tutkimusta. IUGG on perustettu vuonna 1919, mutta jotkin siihen kuuluvista järjestöistä ovat vanhempia. Se koostuu kahdeksasta alajärjestöstä:
*(suluissa pääasiallinen tieteen ala ja perustamisvuosi)*
*International Association of Cryospheric Sciences (IACS) (glasiologia, eli lumi-, jää- ja ilmastotutkimus, 2007)
*International Association of Geodesy (IAG) (geodesia, 1862)
*International Association of Geomagnetism and Aeronomy (IAGA) (avaruustutkimus ja geomagnetismi, 1922)
*International Association of Hydrological Sciences (IAHS) (hydrologia eli vesitiede, 1922)
*International Association of Meteorology and Atmospheric Sciences (IAMAS) (meteorologia ja ilmastotiede, 1922)
*International Association for the Physical Sciences of the Oceans (IAPSO) (fysikaalinen meritiede, 1922) 
*International Association of Seismology and Physics of the Earth's Interior (IASPEI) (seismologia ja geologia, 1903)
*International Association of Volcanology and Chemistry of the Earth's Interior (IAVCEI) (vulkanologia, 1922)
Sekä vuonna 2024 viidestä aktiivisesta komissiosta:
*Geophysical Risk and Sustainability (GRC)
*Mathematical Geophysics (CMG)
*Study of Earth's Deep Interior (SEDI)
*Climatic and Environmental Changes (CCEC)
*Planetary Sciences (UCPS)

## Suomi
Suomea IUGG:ssä edustaa Suomen geodeettis-geofysikaalinen kansallinen komitea, jonka puheenjohtajana kaudella 2023-2026 toimi professori Tapani Rämö Helsingin yliopiston Geotieteiden ja maantieteen osastolta. Komiteassa on kahdeksan jäsentä edustamassa IUGG:n alajärjestöjä, sekä yhdeksäntenä äänioikeutettuna jäsenenä Suomen Geofysiikan seuran puheenjohtaja.

## Lähteet
*Suomen Geodeettis-geofysikaalinen kansallinen komitea Viitattu 16.1.2024
*IUGG Viitattu 16.1.2024

### Viitteet
Melody

**Melody** voi tarkoittaa seuraavia:
* Melody, naisen etunimi
* Melody, perunalajike
* Melody, espanjalainen laulaja
* MSC Melody, vuonna 1982 rakennettu risteilyalus

## Katso myös
* Melodia
Tunisian koripalloliiga

**Tunisian koripalloliiga** () on Tunisian koripallosarjojen korkein sarjataso.

## Sarja
Sarjassa pelaa yhteensä 10 joukkuetta, jotka on jaettu kahteen eri lohkoon. Jokainen joukkue kohtaa toisensa kahdesti, vieraissa ja kotona, jolloin otteluita kertyy joukkuetta kohden 18. Kauden päätteeksi molempien lohkojen neljä parasta pääsevät sarjamuotoiseen pudotuspeleihin. Tämän lisäksi molempien lohkojen kaksi heikointa seuraa pelaavat pieni muotoisen neljän joukkueen jatkosarjan. Sarjamuotoinen pudotuspeli muodostuu kahdeksasta joukkueesta, josta kuusi parasta pääsevät varsinaiseen pudotuspeliin. Voittajat selviävät loppuotteluun, jossa ratkaistaan Tunisian mestaruus.

Historian saatossa menestyksekkäin joukkue on ollut ES Radès 13 mestaruudellaan. Toiseksi ja kolmanneksi eniten mestaruuksia ovat voittaneet Stade Nabeulien 8 mestaruudella ja EO La Goulette Kram, US Monastir 7 mestaruudella.

## Mestarit

*1955–56 - Orientale
*1956–57 - Stade Gaulois
*1957–58 - AS Française
*1958–59 - Jeanne d'Arc d'avant-garde
*1959–60 - Jeanne d'Arc d'avant-garde
*1960–61 - AS Française
*1961–62 - Avant-garde de Tunis
*1962–63 - Stade Nabeulien
*1963–64 - US Radésienne
*1964–65 - US Radésienne
*1965–66 - US Radésienne
*1966–67 - US Radésienne
*1967–68 - US Radésienne
*1968–69 - Radès Transport Club
*1969–70 - Radès Transport Club
*1970–71 - Radès Transport Club
*1971–72 - Radès Transport Club
*1972–73 - Zitouna Sports
*1973–74 - CS Cheminots
*1974–75 - Stade Nabeulien
*1975–76 - Radès Transport Club
*1976–77 - Espérance Sportive de Tunis
*1977–78 - CS Cheminots
*1978–79 - Espérance Sportive de Tunis
*1979–80 - Espérance Sportive de Tunis
*1980–81 - Étoile Sportive du Sahel
*1981–82 - Ezzahra Sports
*1982–83 - Ezzahra Sports
*1983–84 - Étoile Sportive de Radès
*1984–85 - EO La Goulette Kram
*1985–86 - EO La Goulette Kram
*1986–87 - EO La Goulette Kram
*1987–88 - EO La Goulette Kram
*1988–89 - Stade Nabeulien

*1989–90 - EO La Goulette Kram
*1990–91 - EO La Goulette Kram
*1991–92 - Stade Nabeulien
*1992–93 - Ezzahra Sports
*1993–94 - Ezzahra Sports
*1994–95 - EO La Goulette Kram
*1995–96 - Stade Nabeulien
*1996–97 - Ezzahra Sports
*1997–98 - US Monastir
*1998–99 - Ezzahra Sports
*1999–00 - US Monastir
*2000–01 - JS Kairouan
*2001–02 - JS Kairouan
*2002–03 - JS Kairouan
*2003–04 - Club Africain
*2004–05 - US Monastir
*2005–06 - Stade Nabeulien
*2006–07 - Étoile Sportive du Sahel
*2007–08 - Stade Nabeulien
*2008–09 - Étoile Sportive du Sahel
*2009–10 - Stade Nabeulien
*2010–11 - Étoile Sportive du Sahel
*2011–12 - Étoile Sportive du Sahel
*2012–13 - Étoile Sportive du Sahel
*2013–14 - Club Africain
*2014–15 - Club Africain
*2015–16 - Club Africain
*2016-17 - Étoile Sportive de Radès
*2017-18 - Étoile Sportive de Radès
*2018–19 - US Monastir
*2019–20 - US Monastir
*2020–21 - US Monastir
*2021–22 - US Monastir
*2022–23 - US Monastir

## Eniten mestaruuksia

## Aiheesta muualla
* Goalzz
Amine Rzig

**Amine Rzig** (, s. 25. elokuuta 1980 Nabeul) on tunisialainen koripalloilija. Isona laitahyökkääjänä pelaava Rzig edustaa Egyptin pääsarjassa pelaavaa Al-Ahlia.

## Ura
Rzig vietti ensimmäiset kymmenen vuotta kotimaansa pääsarjassa ja voitti tuona aikana kaksi Tunisian mestaruutta vuosina 2006 ja 2008. Mestaruus kauden jälkeen Rzig matkasi Egyptiin, jossa hän pelasi armeijan koripallojoukkueessa Talaa Jaiechissa. Yhden kauden jälkeen Rzig palasi takaisin kotimaahansa ja voitti saman tien Tunisian mestaruuden.

### Maajoukkueura
Rzig oli voittamassa kapteenin roolissa Tunisialle Afrikan mestaruus pronssia vuoden 2009 Afrikan kisoissa. Samassa turnauksessa hänet valittiin tähdistöjoukkueeseen. Rzig valittiin myös Tunisian joukkueeseen Turkissa pidettyihin vuoden 2010 MM-kisoihin, jossa hän toimi toistamiseen maansa kapteenina.

## Lähteet
Murha 3. kerroksessa

**Murha 3. kerroksessa** (*Stranger on the Third Floor*) on Boris Ingsterin ohjaama rikoselokuva vuodelta 1940. Sitä pidetään yhtenä varhaisimmista film noir -elokuvista. 64 minuuttia pitkä b-elokuva kuvattiin pikaisesti RKO Pictures -studiossa.

## Arvioita
Iltalehden Jyrki Laelma piti Nicholas Musuracan kuvausta komeana ja elokuvan unijaksoa upeana. Elokuva on hänen nähdäkseen hyökkäys amerikkalaista oikeusjärjestelmää vastaan.

## Lähteet
Étoile Sportive de Radès

**Étoile Sportive de Radès** on tunisialainen koripalloseura, joka pelaa Tunisian koripalloliigassa. Se on voittanut historiansa saatossa eniten Tunisian mestaruuksia. Joukkue tunnettiin aikaisemmin nimillä **'Étoile Sportive Radésienne**, **Union Sportive Radésienne** ja **Radès Transport Club**.

## Saavutukset
*Tunisian mestaruus (13): 1964, 1965, 1966, 1967, 1968, 1969 1970, 1971, 1972, 1976, 1984, 2017, 2018
*Tunisian cup (11): 1961, 1962, 1963, 1964, 1965, 1968, 1970, 1971, 1972, 2017, 2018
*North African Cup of Champions Clubs: 1975

## Aiheesta muualla
* Dictionnaires et Encyclopédies sur 'Academic'
Stade Nabeulien

**Stade Nabeulien** on tunisialainen koripalloseura, joka pelaa Tunisian koripalloliigassa. Se on voittanut historiansa saatossa toiseksi eniten Tunisian mestaruuksia. Joukkue tunnettiin perustamisvuotena nimellä **Étoile de Nabeul**.

## Saavutukset
*Tunisian mestaruus (8): 1963, 1975, 1989, 1992, 1996, 2006, 2008, 2010
*Tunisian cup (12): 1966, 1973, 1980, 1990, 1993, 1996, 1997, 2004, 2007, 2008, 2009, 2010
*Arabian mestarien cup: 1997

## Aiheesta muualla
* Africabasket.com  
* Dictionnaires et Encyclopédies sur 'Academic'
Urpo Ahola

**Urpo Antipas Ahola** (11. huhtikuuta 1905 Loimaa – 14. maaliskuuta 1970 Helsinki) oli suomalainen toimittaja, pakinoitsija ja näytelmäkirjailija. 

## Lapsuus ja nuoruus
Ahola syntyi Loimaalla maanviljelijäperheeseen, mutta muutti sieltä jo lapsena vanhempiensa mukana Turun läänin Koskelle ja täältä edelleen Somerolle. Kansakoulun jälkeen hän kävi Suomen Nuoriso-opiston ja opiskeli vuosina 1929–1932 Yhteiskunnallisessa korkeakoulussa sanomalehtimieslinjalla.

## Näytelmäkirjailija ja toimittaja
1920- ja 1930-luvuilla Ahola julkaisi neljä näytelmää ja työskenteli toimittajana Turussa ilmestyneessä Maalaisliiton puoluelehdessä ''Turunmaassa'' vuosina 1929, 1934 ja 1935 sekä lehden toimitussihteerinä vuosina 1941–1943 ja saman lehden pakinoitsijana 1943. Maalaisliiton pää-äänenkannattajassa ''Maakansassa'', joka vuoteen 1939 ilmestyi Viipurissa, hän työskenteli  toimitussihteerinä vuosina 1936–1940 kirjoittaen myös teatteri- ja kirjallisuusarvosteluja ja pakinoita. 

## Maanviljelijä ja poliitikko
Vuodesta 1943 Ahola toimi maanviljelijänä kotitilallaan Somerolla, mutta jatkoi pakinoiden kirjoittamista vapaana toimittajana *Turunmaa*-lehdelle. Somerolla hän oli kunnanvaltuuston ja kunnanhallituksen jäsenenä vuodesta 1950 toistakymmentä vuotta ja yhdeksän vuoden ajan Someron kunnanvaltuuston puheenjohtajana. Hän toimi myös Maalaisliiton Someron kunnallisjärjestön puheenjohtajana ja oli Keskustapuolueen puoluevaltuuskunnan jäsen. Presidentinvaaleissa 1962 hän oli presidentin valitsijamiehenä.

## Poliittinen pakinoitsija
Vuonna 1959 Ahola palasi 20 vuoden tauon jälkeen vakinaiseen lehtityöhön Maalaisliiton pää-äänenkannattajan *Maakansan* (vuodesta 1965 *[[Suomenmaa]]*) poliittiseksi pakinoitsijaksi samassa lehdessä nimimerkillä Hela 1950-luvulla pakinoineen Kalevi Kuuselan siirryttyä Maalaisliiton Joensuussa ilmestyneeseen *[[Karjalan Maa]]* -lehden päätoimittajaksi. Tässä tehtävässä hän toimi eläkkeelle jäämiseensä asti vuonna 1967. Pakinoitsijana Ahola käytti nimimerkkiä *Antipas*, jota oli käyttänyt myös jo ennen sotia *Maakansan* ilmestyessä vielä Viipurissa. Edeltäjänsä Kuuselan tavoin Ahola kirjoitti poliittisista aiheista ja kohdisti kritiikkinsä etenkin presidentti Urho Kekkosen poliittisiin vastustajiin ja ammattiyhdistysliikkeen maatalousvastaisuuteen. Kun Kuusela vielä 1950-luvulla kirjoitti poliittisista kysymyksistä usein ärhäkkääseen sävyyn, Ahola esitti teilaavankin kritiikkinsä kohteliaasti ja hienovaraisesti. Palattuaan myöhemmin *Suomenmaahan* Kuuselakin muutti tyyliään leppoisammaksi. 

Ahola kuoli vuonna 1970 Helsingissä pitkään sairastettuaan.

## Teokset
* *Ilvesojan Joosen kasvatit* : kaksinäytöksinen näytelmä. Seuranäytelmiä 281. Karisto 1926
* *Kaiken varalta*. Henkivakuutusyhtiö Salama, Helsinki 1932
* *Pohjapiirustus* : yksinäytöksinen näytelmä. Pienviljelijäin liitto, Helsinki 1934 
* *Yhteinen silta* : yksinäytöksinen näytelmä. Pellervo-seura, Helsinki 1937 (sai 3. palkinnon Pellervo-seuran näytelmäkilpailussa 1937)
* *Miehen pitää yrittää* : yksinäytöksinen näytelmä. Seuranäytelmiä 439. Karisto 1938

## Nimimerkit
* Antipas, Antipas Lausaarelainen.

## Lähteet
Chino Rheem

**David Y. "Chino" Rheem** on yhdysvaltalainen pokeriammattilainen. Hän on voittanut kolme World Poker Tourin pääturnausta: Doyle Brunson Classicin ja 1&nbsp;538&nbsp;730 dollarin ykköspalkinnon joulukuussa 2008, WPT World Championshipin Las Vegasissa 2013 ja WPT Seminole Hard Rock Poker Showdownin 2016. Rheem pelasi myös World Series of Pokerin pääturnauksen finaalipöydässä marraskuussa 2008. Hän sijoittui seitsemänneksi ansaiten yli 1,7 miljoonaa dollaria. WSOP:ssa hän on ollut parhaimmillaan toinen vuonna 2006 1&nbsp;000 dollarin no limit holdem -turnauksessa. Rheem on myös voittanut PokerStars Caribbean Adventuren pääturnauksen vuonna 2019.

Syyskuussa 2020 Rheemin pokeriuran turnausansiot ylittivät 11,2 miljoonaa dollaria.

## Lähteet

## Aiheesta muualla
*
Edit Karf

**Edit Sofia Karf**, o.s. *Gustavsson*, (27. tammikuuta 1894 Jepua – 18. helmikuuta 1970 Munsala) oli suomalainen opettaja, maatalon emäntä ja kirjailija.

Karf toimi opettajana Uudenkaarlepyyn Pensalassa, Seinäjoella, Närpiössä, Monäsissä ja Purmon Sexsjössä. Hänen ainoa julkaistu teoksensa talonpoikaisromaani *Fädernas missgärningar* sijoittuu Pohjanmaan maaseudulle.

## Teoksia
* *Fädernas missgärningar : en österbottnisk bonderoman*. Förlaget Bro, Åbo 1948

## Lähteet
* 
* Svenskösterbottniska författare: Edit Karf (1894–1970)
Taiwaninsibia

**Taiwaninsibia** (*Heterophasia auricularis*) eli aiemmalta nimeltään **taiwaninpyrstötimali** on Taiwanissa endeemisenä elävä pyrstötimaleihin kuuluva varpuslintu.

## Koko ja ulkonäkö
Kooltaan taiwaninsibia on 23&ndash;24&nbsp;cm. Selästään ja rinnastaan lintu on väritykseltään harmaa. Lajin päälaki on musta ja valkoinen silmäkulmajuova muuttuu silmien takana valkoiseksi höyhentupsuksi. Vatsa on väriltään vaaleanpunertava ja perä on kanelinruskea. Siivet ovat mustat ja niissä on valkoinen viiru. Taiwaninsibian pyrstö on musta ja valkokärkinen.

## Elinympäristö ja elintavat
Taiwaninsibian elinympäristöä ovat vuorenrinteiden ainavihannat lehti- tai sekametsät, joissa kasvaa erityisesti tammea. Lajin elinympäristöt sijaitsevat 1&nbsp;200&ndash;3&nbsp;000 metrin korkeudella merenpinnasta. Talveksi laji siirtyy matalammalla kasvaviin metsiin.

Taiwaninsibiat elävät pienissä ryhmissä ja liikkuvat lehvästöjen keski- ja yläosissa. Ravintonaan lintu käyttää pääasiassa marjoja, hedelmiä ja kukkien mettä, mutta voi syödä myös hyönteisiä.

## Lähteet
Inkeri Pihlaja

**Maria Ingrid (Inkeri) Pihlaja** (14. kesäkuuta 1900 Vaasa – 30. heinäkuuta 1970) oli suomalainen kirjailija.

## Teoksia
* *Kesä saaristossa*.   Gummerus 1920
* *Valheen kengillä* : kolminäytöksinen ilveily. Seuranäytelmiä 231.    Karisto 1923, 2. painos 1931
* *Uskollisuuden palkka* : yksinäytöksinen näytelmä. Seuranäytelmiä 426.    Karisto 1936
* *Silkkihansikas ja olkihattu : sukutarina*.   Kirjapaja, Helsinki 1945
* *Nuoria helsingittäriä* : romaani.    Karisto 1948

## Lähteet
* 
* Fennica-tietokanta (teokset)
Clément Janequin

**Clément Janequin** (n. 1485–1558) oli ranskalainen säveltäjä. Hänellä oli pitkä ura kirkon, aatelisten ja lopulta Ranskan kuninkaan palveluksessa. Hän oli aikansa ranskalaisen chansonin mestari; hänen laaja tuotantonsa alalla käsittää 286 säilynyttä teosta. Hengellisten ja maallisten chansonien lisäksi Janequin sävelsi lukuisia psalmeja. Messuja on säilynyt kaksi ja motetteja yksi. Janequin oli vihitty pappi.

Renessanssimusiikin yhtye Ensemble Clément Janequin on perustettu vuonna 1978.

Janequin oli Josquin des Prés’n oppilas.

## Lähteet

## Aiheesta muualla
* Allmusic.com: Clément Janequin
Švitrigaila

**Švitrigaila** (noin 1370–1452) oli Liettuan suuriruhtinas vuosina 1430–1432. Ennen suuriruhtinuuttaan hän taisteli vallasta Vytautasia vastaan. Asemastaan hänet kukisti Žygimantas Kestutis.

## Alkuajat
Švitrigaila syntyi Algirdasin ja Tverin suuriruhtinatar Uljanan avioliitosta. Švitrigaila kastettiin katolilaiseen uskoon Krakovassa yhdessä usean muun veljensä kanssa Jogailan kruunaamisen yhteydessä vuonna 1386. Vuonna 1393 hän yritti vallata Vitebskin, minkä johdosta hänen serkkunsa Vytautas lähetti hänet vangiksi Krakovaan. Hänen onnistui kuitenkin paeta Unkariin. Vytautasin taistellessa Saksalaista ritarikuntaa vastaan vuosina 1401–1403 Švitrigaila taisteli ritarikunnan puolella tavoitellen valtaa itselleen. Ritarikunta lopetti tukensa hänelle Raciążin rauhansopimuksen myötä vuonna 1403. Švitrigaila teki rauhan Vytautasin kanssa vasta vuonna 1420.

## Suuriruhtinaaksi
Švitrigaila nousi Liettuan suuriruhtinaaksi Vytautasin kuoleman jälkeen vuonna 1430. Hän jatkoi Vytautasin politiikkaa ja tarjosi Saksan keisarille Sigismundille apuaan kruunua vastaan. Lisäksi hän muodosti Puolaa vastaan tähdätyn liiton Saksalaisen ritarikunnan kanssa. Tämä johti Puolan hyökkäykseen maahan ja Vytautasin veljen Žygimantas Kestutisin johtamaan kapinaan, joka karkotti Švitrigailan Vilnasta vuonna 1432.

## Loppuaika
Švitrigaila jatkoi taistelua vallasta vielä kukistumisensakin jälkeen. Hänen edukseen toimi Žygimantasin heikkous vallanpitäjänä ja Liettuan kallistuminen Puolan valtaan, mikä ärsytti liettualaista aatelistoa. Švitrigailalla oli myös tukea Liettuan rusilaisilla alueilla, sillä hänhän oli puoliksi venäläinen. Heikentääkseen hänen otettaan rusilaisista maista Žygimantas antoi vuonna 1434 ortodoksisille aatelisille samat oikeudet, kuin katolilaisilla aatelisilla jo oli. Ratkaiseva yhteenotto kilpailijoiden välillä käytiin lähellä Ukmergeä 1. syyskuuta 1435. Žygimantasin johtamat liettualais-puolalaiset joukot kukistivat Švitrigailan ja häntä tukeneet Liivinmaan ritarikunnan joukot. Žygimantasin tappoi eräs Švitrigailan kannattajista vuonna 1440 ja hän sai palata hallitsemaan Volynian ja Podalsien alueita Kasimir Jagiellon alaisuudessa. Švitrigaila kuoli 2. lokakuuta 1452.

## Lähteet
*

### Viitteet
Poor Little Rich Girl

**Poor Little Rich Girl** on Uriah Heepin kappale ja single vuodelta 1985. Se julkaistiin albumilla *[[Equator]]*. Kappaleen tekijöiksi on merkitty kaikki yhtyeen tuolloiset jäsenet. Singlen b-puolena oli kappale ”Bad Blood” sekä liveversio yhtyeen klassikkokappaleesta ”Gypsy”, joka löytyy myös *Equatorilta*.

## Lähteet
Olli Salmelainen

**Taavi (David) Sylvester Viljakainen**, kirjailijanimi **Olli Salmelainen** (5. heinäkuuta 1873 Mikkelin pitäjä – 3. helmikuuta 1959 Mikkeli) oli suomalainen päätoimittaja ja näytelmäkirjailija.

## Henkilöhistoria
Taavi Viljakaisen vanhemmat olivat maanviljelijä Matti Viljakainen ja Heta Kuuva. Hänen ensimmäinen puolisonsa 1895–1931 oli Hilda Kananen ja toinen vuodesta 1932 Ida Lydia Hiltunen. Viljakainen kävi kansakoulun 1894 ja työskenteli Savon maakauppiaiden paloapuyhdistyksen toimitusjohtajana 1904–1915, *[[Mikkelin Sanomat|Mikkelin Sanomien]]* aputoimittajana 1903–1909 ja toimitussihteerinä 1909–1917 sekä *[[Länsi-Savo]]n* toimitussihteerinä 1917–1927 ja päätoimittajana 1927–1945. Mikkelin kaupunginvaltuuston jäsen Viljakainen oli 1919–1930 ja 1941–1946.

## Teoksia
Omalla nimellä:
* *Mikkelin kaupungin vapaaehtoinen palosammutuskunta vv. 1879-1904*.   Mikkelin sanomain kirjapaino, Mikkeli 1904
* *Suur-Savon osuuskaupan 10-vuotinen toiminta*.      Suur-Savon osuuskauppa, Mikkeli 1926
* *2 vuosikymmentä taloudellista yhteistyötä : Suur-Savon osuuskauppa r.l. 1916-1936*, kirjoittajat T. Viljakainen ja S. Brofeldt. Suur-Savon osuuskauppa, Mikkeli 1936
Nimimerkillä *Olli Salmelainen*:
* *Porrassalmella : yksinäytöksinen savolaistarina*. Seuranäytelmä n:o 110.   Karisto 1910, 2. painos 1919, 3. painos 1923
* *Raatimieheksi : pikkukaupunkikuvaus kahdessa näytöksessä*. Seuranäytelmä n:o 118.   Karisto 1910 (Palkittu vuoden 1910 seuranäytelmäkilpailussa)

## Lähteet
* 
* Fennica-tietokanta (teokset)

### Viitteet
Myllylampi (täsmennyssivu)

**Myllylampi** (tai **Myllylammi**) on Suomessa varsin yleinen lammen nimi: Ympäristöhallinnon OIVA-palvelussa on 119 Myllylampea ja 12 Myllylammia. Nimi Myllylampi on voinut siirtyä myös asutusnimeksi.

## Järviä
* Myllylampi, lampi Alavudella
* Myllylampi, lampi Hartolassa
* Myllylammi, lampi Hausjärvellä
* Myllylampi, lampi Hirvensalmen Hirvenlahdella
* Myllylampi, lampi Hirvensalmen Lamminkylässä
* Myllylampi, lampi Hirvensalmen Parkkolassa
* Myllylammi, järvi Hämeenlinnassa
* Myllylampi, lampi Ikaalisissa
* Myllylampi, järvi Jyväskylässä Keljonkankaalla
* Myllylampi, järvi Jyväskylässä Kukkumäessä
* Myllylampi, lampi Jyväskylässä Oittilassa
* Myllylampi, järvi Jyväskylässä Tikkakoskella
* Myllylampi, lampi Kangasniemen Häppälänmäellä
* Myllylampi, lampi Kangasniemen Istrualassa
* Myllylampi, lampi Kangasniemen Piipankylässä
* Myllylampi, lampi Kangasniemen Puulansalmella
* Myllylampi lampi Keuruulla
* Myllylammi, lampi Kurun Kalliossa
* Myllylampi, lampi Kouvolan Kuismassa
* Myllylampi, lampi Kouvolan Luujärvellä
* Myllylampi, lampi Kouvolan Vainikassa
* Myllylampi, lampi Lemillä
* Myllylammi, järvi Lohjalla
* Myllylampi, lampi Mikkelin Otavassa
* Myllylampi, lampi Mäntyharjun Miekassa
* Myllylampi, lampi Petäjäveden Metsäkulmalla
* Myllylampi, järvi Raaseporissa lähellä Konungsböleä
* Myllylammi, lampi Riihimäellä
* Myllylammi, lampi Ruovedellä
* Myllylampi, lampi Savitaipaleen Mustapäässä
* Myllylampi, järvi Siuntiossa
* Myllylampi, järvi Sulkavalla kirkonkylällä
* Myllylammi, järvi Somerolla
* Myllylampi, järvi Tampereen Kämmenniemessä ja Viitapohjassa
* Myllylampi, lampi Tampereen Pohtolassa
* Myllylampi, lampi Viitasaaren Jurvansalossa
* Myllylampi, lampi Viitasaaren Kimingissä
* Myllylampi, lampi Viitasaarella lähellä Valkeisjärveä
* Alimmainen Myllylampi, lampi Mäntyharjun Paasolanmäellä
* Keskimmäinen Myllylampi, lampi Mäntyharjun Paasolanmäellä
* Ylimmäinen Myllylampi, lampi Mäntyharjun Paasolanmäellä
* Haaran myllylampi, lampi Pieksämäellä
* Iso Myllylampi, järvi Vihdissä
* Ylä-Myllylampi, lampi Kouvolassa

## Asutusnimiä
* Myllylampi, kaupunginosa Lohjalla
* Myllylampi, pienalue Jyväskylän Kukkumäen kaupunginosassa
* Myllylampi, pienalue Vihdissä.

## Katso myös
* Myllyjärvi
* Myllylähde

## Lähteet

__NOTOC__
Marko Haanpää

**Marko Tapani Haanpää** (s. 23. syyskuuta 1966 Tampere ) on suomalainen, Tampereen Judoseuraa ja Tampereen Judoa edustanut judoka.

Haanpää sijoittui Barcelonan olympialaisissa 1992 78&nbsp;kg:n painoluokassa jaetulle 34. sijalle. Saman vuoden Pariisin EM-kilpailuissa hän oli 78&nbsp;kg:n sarjassa seitsemäs. Hän voitti Suomen-mestaruuden 78-kiloisissa 1991 ja 1992 sekä 86&nbsp;kg:n sarjassa 1994 ja 1995. SM-hopeaa hän sai 78-kiloisissa 1993, 95&nbsp;kg:n sarjassa 1997 ja alle 100-kiloisissa 1999 sekä SM-pronssia 78&nbsp;kg:n painoluokassa 1990 ja 90-kiloisissa 1998. 

## Lähteet
* 
### Viitteet
Sophie Germainin alkuluku

**Sophie Germainin alkuluku** on sellainen alkuluku *p*, jolle pätee, että 2*p*+1 on niin ikään alkuluku. Luvut on nimetty ranskalaisen matemaatikon Sophie Germainin mukaan.

Ensimmäiset Sophie Germainin luvut ovat: 2, 3, 5, 11, 23, 29, 41, 53, 83, 89, 113, 131. Ratkaisematon ongelma matematiikassa on, onko Sophie Germainin alkulukuja äärettömän monta.

Germain onnistui osoittamaan Fermat’n suuren lauseen niin sanotun *ensimmäinen tapauksen* (jossa mikään kantaluvuista ei ole jaollinen eksponentilla) silloin, kun eksponentti on Sophie Germainin alkuluku. Toisin sanoen: jos *p* ja 2*p*+1 ovat alkulukuja, ei ole olemassa sellaisia positiivisia kokonaislukuja *a*, *b* ja *c*, jotka ovat kaikki jaottomia *p*:llä ja joille pätee yhtälö a^p + b^p = c^p.

## Lähteet
S. E. Risku

**Samuel Emil Risku**, (s. 2. joulukuuta 1890 Kurikka – 15. helmikuuta 1982 Tampere) oli suomalainen kansakoulunopettaja ja kirjailija.

Risku asui Kauhajoella 1923–1969 ja toimi siellä opettajana.

## Kaunokirjallista tuotantoa
* *Sittenpä sen näkee : kaksinäytöksinen laulunsekainen kansannäytelmä*. Seuranäytelmiä 266.   Karisto 1926, 2. painos 1931
* *Tulta lainaamassa*. Suomen opettajain raittiusliiton vuorokeskusteluja 51.    Vammala 1944
* *Kauhajoen joulu 1961-1963*,  toimittanut S. E. Risku.   Seinäjoki 1963

## Muita teoksia
* *Kertaus- ja koelaskukortisto : laajempi ja suppeampi kokoelma. Mukana käyttöohjeet ja tulokset sisältävä vihko*.  Valistus 1925, 1937, 1938, 1942, 1944, 1946, 1948, 1949, 1950, 1952, 1954
* *Lisäesimerkkejä kertaus- ja koelaskukortteihin : II-IV lk*.   Valistus 1933
* *Laskukortisto kansakoulujen jatkokursseja varten :  tulosvihko, kortiston käyttöohje ja sisällysluettelo*, tekijät S. E. Risku ja Eino Oksala.    Valistus 1941
* *Kertaus- ja koelaskukorttien käyttöohje ja tulokset uudistettuun laitokseen*.    Valistus 1942, 1946, 1949, 1952, 1954
* *Laskukortisto kansakoulun VII ja VIII luokalle : tulosvihko : viitteitä kortiston käyttäjille, sisällysluettelo ja tehtävien tulokset*.   Valistus 1947 
 
## Lähteet
* 
* Kauhajokelaista kirjallisuutta : S. E. Risku
* Fennica-tietokanta (teokset)
Woodallin luku

Lukuteoriassa **Woodallin luku** (Wn) on luonnollinen luku, joka on muotoa

:Wn = *n* × 2*n*&nbsp;−&nbsp;1

jollekin luonnolliselle luvulle *n*. Ensimmäiset Woodallin luvut ovat:

:1, 7, 23, 63, 159, 383, 895, … .

Woodallin lukuja tutkivat ensimmäisenä Allan J. C. Cunningham ja H. J. Woodall vuonna 1917, James Cullenin aiempien Cullenin lukuja koskevien tutkimusten inspiroimana.

Woodallin lukuja, jotka ovat myös alkulukuja kutsutaan **Woodallin alkuluvuiksi**; ensimmäiset luvut *n* joille Woodallin luku *W**n* on alkuluku ovat 2, 3, 6, 30, 75, 81, 115, 123, 249, 362, 384, … ; ja itse Woodallin alkuluvut *W*n ovat 7, 23, 383, 32212254719, … .

Vuonna 1976 Christopher Hooley osoitti, että melkein kaikki Cullenin luvut ovat yhdistettyjä lukuja. Hooleyn todistuksen pohjalta Hiromi Suyama todisti väitteen kaikille lukujonoille *n* · 2*n*+*a* + *b*, missä *a* ja *b* ovat kokonaislukuja ja siten myös Woodallin luvuille. Kuitenkin on olemassa konjektuuri, jonka mukaan on äärettömän monta Woodallin alkulukua. Suurin tunnettu Woodallin alkuluku löydettiin vuonna 2007 ja on 3752948&nbsp;×&nbsp;23752948&nbsp;−&nbsp;1. Sen desimaaliesityksessä on 1129757 numeroa ja sen löysi Matthew J. Thompson PrimeGrid-projektissa.

Woodallin luvuilla on monia jaollisuusominaisuuksia. Esimerkiksi, jos *p* on alkuluku niin *p* jakaa luvut

:*W*(*p* + 1) / 2 jos Jacobin symboli \left(\frac{2}{p}\right) on +1 ja

:*W*(3*p*&nbsp;−&nbsp;1)&nbsp;/&nbsp;2 jos Jacobin symboli \left(\frac{2}{p}\right) on −1.

**Yleistetty Woodallin luku** on luku, joka on muotoa *n* × *b**n*&nbsp;−&nbsp;1 ja *n*&nbsp;+&nbsp;2&nbsp;>&nbsp;*b*. Mikäli alkuluku voidaan ilmaista tässä muodossa, se on **yleistetty Woodallin alkuluku**.

## Katso myös
* Sophie Germainin alkuluku
* Mersennen alkuluku
Alumiiniseokset

**Alumiiniseoksien** tyypilliset seosaineet ovat kupari, magnesium, mangaani ja sinkki. Seosaineiden kiinteän tilan liukoisuus huoneenlämpötilassa on hyvin pientä, joten tyypilliset seosainepitoisuudet ovat tyypillisesti alle kuusi painoprosenttia. Valettavien alumiiniseosten tyypillisin seosaine on pii, jonka pitoisuus on tyypillisesti enintään 12 painoprosenttia. Alumiiniseokset luokitellaan seosaineiden mukaan seuraavasti:
* 1xxx vähintään 99,00% alumiinia
* 2xxx kupari
* 3xxx mangaani
* 4xxx pii
* 5xxx magnesium
* 6xxx magnesium ja pii
* 7xxx sinkki
* 8xxx muut seosaineet

## Valmistusmenetelmät
Alumiiniseoksista valmistetaan erityyppisiä tuotteita. Tyypillisiä valmistusmenetelmiä ovat pursotus, painevalu, valssaus ja hitsaus.

## Katso myös
* Alnico
* Devardan metalliseos
* Duralumiini
* Merialumiini
* Silumiini

## Lähteet
Kaupunkipientalo

**Kaupunkipientalo** eli **kaupunkirivitalo** (engl. *townhouse, rowhouse, terraced house*) on viereiseen asuntoon kytketty, kaksi- tai kolmikerroksinen
kaupunkimainen omakotitalo, joka sijaitsee omalla tontillaan. Kaupunkipientaloissa ei ole rivitaloille usein tyypillisiä yhteispihoja, ainoastaan pieni yksityispiha, joka sijaitsee yleensä rakennuksen takana. Kuhunkin kaupunkipientaloon on sisäänkäynti suoraan kadulta. Kaupunkipientalot eroavat rivitaloista siinä, että asukkailla on suurempi mahdollisuus vaikuttaa oman kotinsa ratkaisuihin kuin rivitaloasujilla. Toisiinsa kytketyille kaupunkipientaloille luodaan usein kaupunkikuvallista yhtenäisyyttä saman kattomateriaalin ja räystäskorkeuden avulla.

Suomessa kaupunkipientaloja  on rakennettu pääkaupunkiseudulla Espoon Säterinmetsään, Helsingin Malminkartanoon, Munkkiniemeen ja Alppikylään, Ala-Malmin Ormuspeltoon ja Kalasatamaan.

## Lähteet

## Kirjallisuutta
*

## Aiheesta muualla
Shivta

**Shivta** tai **Sobota** () on arkeologinen kohde Israelissa, Negevin aavikolla.

Shivta perustettiin roomalaisajalla ensimmäisellä vuosisadalla eaa., ja alueen vanhimmat rauniot ovat juuri tuolta ajalta. Suurin osa raunioista on kuitenkin bysanttilaiselta ajalta 300–600-luvuilta. Kaupunki kukoisti erityisesti 200–300-luvuilla, kun siellä alettiin käydä kauppaa ja se hyötyi nabatealaisten laajasta kauppaverkostosta.

Kaupungin asukkaat kääntyivät kristinuskoon 300-luvun puolivälissä, ja pian tämän jälkeen kaupunkiin rakennettiin kaksi kirkkoa. Shivta laajeni seuraavien vuosisatojen aikana ja pohjois- ja eteläkirkon rinnalle kaupunkiin rakennettiin kolmas kirkko 400- ja 500-lukujen vaihteessa. Islamin vaikutus näkyy kaupungin myöhemmissä rakennuksissa, sillä 700–800-luvuilla sinne rakennettiin moskeija. Shivta hylättiin 900-luvulla, ja sen rauniot löydettiin vuonna 1870.

Pian ensimmäisen maailmansodan jälkeen Leonard Woolley ja T. E. Lawrence tutkivat aluetta ja piirsivät kaupungin kartan. Kaupungin nimeä ei ollut kuitenkaan vielä tiedossa, ja se onnistuttiin selvittämään, kun Nitzanan kaivauksissa 1935–1937 löytyi dokumentti, jossa Shivta mainittiin.

Neljä Negevin aavikon kaupunkia, Haluza, Mamshit, Avdat ja Shivta, lisättiin Unescon maailmanperintöluetteloon vuonna 2005.

## Lähteet

## Aiheesta muualla

*Kuvia Shivtasta
Maarit Kallio

**Maarit Katariina Kallio** (s. 8. lokakuuta 1975 Hämeenlinna) on suomalainen judoka. Hän edusti seuratasolla Hämeenlinnan judoseuraa, Tapanilan Erää ja Jukaraa. 

Kallio karsiutui Sydneyn 2000 olympialaisten 48&nbsp;kg:n sarjassa yhden ottelun jälkeen. Hän voitti samassa painoluokassa Minskin maailmancup-kilpailun 1998. Pohjoismaiden-mestaruuskilpailuissa hän sai pronssia 48-kiloisissa 1997 ja 57&nbsp;kg:n sarjassa 2005.

Kallio voitti Suomen-mestaruuden 48&nbsp;kg:n painoluokassa 1994, 1996–1999 ja 2005, yhteensä kuusi kertaa. SM-hopeaa hän sai samassa sarjassa 1995. 

## Lähteet
* 

### Viitteet
Heli Syrjä

**Heli Johanna Syrjä** (s. 27. marraskuuta 1967 Kajaani) on suomalainen, Kajaanin Judokerhoa edustanut judoka.

Syrjä sijoittui Helsingin EM-kilpailuissa 1989 seitsemänneksi alle 72&nbsp;kg:n painoluokassa. Barcelonan olympialaisissa 1992 hän oli samassa sarjassa jaetulla 20. sijalla. British Openissa hän sijoittui 72-kiloisissa kolmanneksi 1992 ja toiseksi 1994.

Syrjä voitti Suomen-mestaruuden 72&nbsp;kg:n sarjassa 1988, 1989 ja 1991–1997, 70-kiloisissa 1998 ja 1999 sekä 78&nbsp;kg:n painoluokassa 2000 ja 2001, yhteensä 13 kertaa. SM-pronssia hän sai yli 66&nbsp;kg:n sarjassa 1987. 
 
## Lähteet

### Viitteet
Marko Korhonen

**Marko Aulis Korhonen** (s. 18. elokuuta 1969 Kajaani) on suomalainen, Kajaanin Judokerhoa edustanut judoka. Hän on Jorma Korhosen veli.

Korhonen sijoittui Barcelonan 1992 olympialaisten 65&nbsp;kg:n painoluokassa jaetulle 36. sijalle. Hän voitti Pohjoismaiden-mestaruuden 71&nbsp;kg:n sarjassa 1997. 

Korhonen voitti Suomen-mestaruuden 71&nbsp;kg:n painoluokassa 1991. SM-hopeaa hän sai 65-kiloisissa 1990, 71&nbsp;kg:n sarjassa 1992, 1995 ja 1997 sekä SM-pronssia 60&nbsp;kg:n painoluokassa 1986 ja 65-kiloisissa 1988 ja 1989. 

## Lähteet

### Viitteet
Frederick Suppe

**Frederick Suppe** (s. 22. helmikuuta  1940 Los Angeles, Kalifornia) on filosofian emeritusprofessori Marylandin yliopistossa. Hän on tehnyt merkittävää työtä tieteenfilosofiassa.

Hän väitteli filosofian tohtoriksi Michiganin yliopistossa, ja hänen erikoistumisalueensa ovat tieteenfilosofia, tietoteoria, metafysiikka ja filosofinen teologia.

Hänen merkittävät teoksensa tieteenfilosofian alueella ovat *The Structure of Scientific Theories* (1977) ja *The Semantic Conception of Theories and Scientific Realism* (1989).

## Kritiikki eliminatiivista materialismia kohtaan

Suppe (1996: 294–295) kritisoi eliminatiiviselle materialismille ominaista pyrkimystä palauttaa koko todellisuus aineellisiin tekijöihin. Hän pitää sitä yhtenä ilmauksena tieteisuskosta. Eliminatiivisen materialismin puolesta esitetyt argumentit kertovat aina saman kertomuksen. Ne olettavat, että korkeammalle tasolle A kuuluvat asiaintilat, oliot, tapahtumat ja prosessit vastaavat jollakin tavalla alemman tason B asiaintiloja, olioita, tapahtumia ja prosesseja. Esimerkiksi ihmisen ajattelu on yhteydessä aivojen toimintaan.

## Teokset
* The meaning and use of models in mathematics and the exact sciences: a study in the structure of exact scientific theories. Thesis (PhD), University of Michigan, 1967
* The Structure of Scientific Theories, (Hrsg. F. Suppe) University of Illinois Press (1978). 
* The Semantic Conception of Theories and Scientific Realism (1989).
Stefan De Las

**Stefan De Las** (s. 16. maaliskuuta 1988 San Fernando, Trinidad ja Tobago) on trinidadtobagolainen jalkapalloilija, joka edusti viimeksi Suomen Veikkausliigan Myllykosken Palloa. Hän on pelipaikaltaan keskikenttäpelaaja.

De Las opiskeli kansainvälistä liiketoimintaa Yhdysvalloissa iowalaisessa Graceland Universityssä. Opintojen ohessa hän pelasi jalkapalloa yliopiston joukkueessa Yellowjacketsissä ja vuosina 2008–2010 USL Premier Development Leaguen Des Moines Menacessa. Hän on pelannut myös englantilaisen Birmingham Cityn akatemiassa.

De Las teki kauden 2010 loppuun ulottuneen sopimuksen suomalaisen Myllykosken Pallon kanssa elokuussa 2010. Hänen valmentajanaan Menacessa toimi entinen MYPA-pelaaja Neathan Gibson. Hän debytoi Veikkausliigassa 30. elokuuta 2010 ottelussa Hakaa vastaan ja pelasi kauden aikana yhteensä viidessä ottelussa.

De Las on edustanut Trinidad ja Tobagoa alle 17- ja alle 20-vuotiaiden maajoukkueissa.

## Lähteet

## Aiheesta muualla
* Stefan De Lasin esittely Veikkausliigan sivustolla
Nevinnomyssk

**Nevinnomyssk** () on kaupunki Stavropolin aluepiirissä Venäjällä. Se sijaitsee Kubaniin laskevan Bolšoi Zelentšuk -joen suussa 62 kilometriä Stavropolista etelään. Kaupungin kautta kulkee Pavlovskajan, Groznyin ja Magaramkentin välinen M29-valtatie sekä Armavirin ja Prohladnajan välinen rautatie, josta haarautuu sivurata Ust-Džegutaan. Asukkaita on 128&nbsp;500 henkeä (vuonna 2009).

Paikkakunta on saanut alkunsa vuonna 1825 perustetusta kasakkakylästä. Vuonna 1939 siitä tuli kaupunki. Toisen maailmansodan aikana Nevinnomyssk on saksalaisten miehittämä. Sodan jälkeen siitä tuli suuri kemian teollisuuden keskus.

## Lähteet

## Aiheesta muualla

* Nevinnomysskin kaupunkisivusto
Blagodarnyi

**Blagodarnyi** () on kaupunki Stavropolin aluepiirissä Venäjällä. Se sijaitsee Kuman sivujoen Mokraja Buivolan varrella 150 kilometriä Stavropolista itään. Kaupunki on Blagodarnyin piirin keskus. Sen kautta kulkee Svetlogradin ja Budjonnovskin välinen rautatie. Asukkaita on 33&nbsp;000 henkeä (vuonna 2009).

Paikkakunta on saanut alkunsa vuonna 1782 perustetusta kasakkakylästä. Vuonna 1971 siitä tuli kaupunki. Nykyään siellä on lähinnä elintarviketeollisuutta.

## Lähteet

## Aiheesta muualla
* Blagodarnyin piirin sivusto  
* Epävirallinen kaupunkisivusto
Krankhaus

**Krankhaus** on australialaisen industrial-yhtye Angelspitin esikoisalbumi. Se julkaistiin 6. kesäkuuta 2006

Kappaleesta "Vena Cava" kuvattiin musiikkivideo. Albumista julkaistiin uusintapainos tammikuussa 2007, ja se sisältää remix-kappaleista koostuvan bonuslevyn.
## Kappaleet
# "A la Mode, a la Mort" – 3:53
# "Vena Cava" – 3:30
# "Elixir" – 3:47
# "100%" – 3:15
# "Juicy" – 3:55
# "Flesh Stitched Onto a Frame" – 1:07
# "Make You Sin" – 4:01
# "Get Even" – 4:40
# "Dead Letter" – 4:26
# "Black Wine" – 5:48
# "Scars and Stripes" – 4:47
# "Create Desire" – 4:15
# "Wolf" – 4:05
# "Wreak Havoc" – 4:33

### Surgically Atoned (uusintapainos)
# "100%" (110% Fucked Mix) (Combichrist) – 5:14
# "Create Desire" (The Mercy Cage) – 5:23
# "Vena Cava" (Ego Likeness) – 3:42
# "Make You Sin" (Diverje) – 5:02
# "Wreak Havok" (Stromkern) – 4:19
# "Juicy" (Tankt) – 4:26
# "Wolf" (Angelspit) – 5:21
# "Scars and Stripes" (The Process Void) – 4:42
# "Get Even" (The Crystalline Effect) – 4:49
# "Dead Letter" (Angel Theory) – 4:26
# "100%" (The Tenth Stage) – 7:11
# "A La Mode, a La Mort" (Angelspit) – 4:17
# "Elixir" (The Tenth Stage) – 3:56

## Aiheesta muualla
* Krankhaus discogs.com -sivustolla
Blood Death Ivory

**Blood Death Ivory** on australialaisen industrial-yhtye Angelspitin toinen studioalbumi. Levyn tekeminen aloitettiin lokakuussa 2006. Pohjatyö on tehty huhtikuusta marraskuuhun 2007, mutta tärkein työ keskittyi joulukuusta 2007 helmikuuhun 2008.

## Kappaleet
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Blood Death Ivory discogs.com -sivustolla
Mohamed Hdidane

**Mohamed Hdidane** (s. 27. huhtikuuta 1986 Nabeul) on tunisialainen koripalloilija. Pienenä laitahyökkääjänä pelaava Hdidane edustaa Marokon pääsarjassa pelaavaa Wydad Casablancaa.

## Ura
Hdidane on edusti juniorivuosina Stade Nabeulienia, josta hän matkasi nuorten Afrikan kisojen jälkeen Yhdysvaltoihin Winchendon High Schooliin, jossa Hdidane muun muassa nimitettiin Niken maailmanjoukkueeseen vuonna 2005. Hänellä oli kiinnostus pelata yliopistojoukkueessa, mutta neljän vuoden opiskelu katsottiin olevan liian pitkä aika hänen uransa odotuksiin nähden. Hdidane palasi takaisin Tunisiaan ja kasvattaja seuraansa vuonna 2005. Hän on sittemmin saavuttanut kolme Tunisian mestaruutta vuosina 2006, 2008 ja 2010.

### Maajoukkueura
Hdidane edusti Tunisian alle 20-vuotiaiden maajoukkuetta vuonna 2004 Afrikan kisoissa. Sittemmin hän on edustanut vuodesta 2007 lähtien Tunisian A-maajoukkuetta. Hdidane oli voittamassa Tunisialle Afrikan mestaruus pronssia vuoden 2009 Afrikan kisoissa. Hänet valittiin myös Tunisian joukkueeseen Turkissa pidettyihin vuoden 2010 MM-kisoihin. Vuonna 2011 Hdidane oli voittamassa Tunisialle ensimmäistä Afrikan-mestaruutta.

## Lähteet
Black Kingdom Red Kingdom

**Black Kingdom Red Kingdom** on electro-industrial yhtye Angelspitin albumi, joka sisältää remix-versioita yhtyeen edeltävän albumin *[[Blood Death Ivory]]* kappaleista. Albumi julkaistiin vuonna 2009 yhtyeen omalla levymerkillä Black Pill Red Pill.

## Kappaleet
#
#
#
#
#
#
#
#
#
#
#
#
#

## Aiheesta muualla
* Black Kingdom Red Kingdom discogs.com -sivustolla
Budjonnovsk

**Budjonnovsk** () on kaupunki Stavropolin aluepiirissä Venäjällä. Se sijaitsee Kumajoen varrella 220 kilometriä Stavropolista itään. Kaupunki on Budjonnovskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Svetlogradin ja Georgijevskin välinen rautatie. Asukkaita on 65&nbsp;200 henkeä (vuonna 2009).

1200–1500-luvuilla nykyisen Budjonnovskin paikalla oli mongolivalloittajien perustama *Madžarin* kaupunki, joka toimi Euroopan ja Aasian välisen kaupan välittäjänä. 1700-luvun loppupuolella seudulle muutti venäläisiä talonpoikia. Derbentistä saapuneet armenialaiset perustivat vuonna 1799 *Svjatoi Krestin* kaupungin. Vuosina 1924–1935 ja 1957–1973 sen nimenä oli *Prikumsk*. Nykyisen nimensä kaupunki sai vuonna 1935 Semjon Budjonnyin mukaan. Toisen maailmansodan aikana se oli saksalaisten miehittämä. Nykyään Budjonnovsk on maatalousalueen keskus, jossa on mm. elintarvike- ja kemian teollisuutta.

Budjonnovskin lentotukikohta sijaitsee kaupungin luoteispuolella.

## Lähteet

## Aiheesta muualla
* Budjonnovskin kaupungin sivusto
Hideous and Perfect

__NOTOC__
**Hideous and Perfect** on Angelspit-yhtyeen kolmas täyspitkä albumi. Se julkaistiin 9. syyskuuta 2009 (09/09/09). Sitä edeltävä julkaisu oli "Blood Death Ivory" vuonna 2008.

## Kappaleet
#
#
#
#
#
#
#
#
#
#
#
#

## Arvostelut
* Soundsphere Magazine: 

## Lähteet

## Aiheesta muualla
* Hideous and Perfect discogs.com -sivustolla